خولە پیزە

مەحموود محەممەد ئەمین ناسراو بە خولە پیزە کەسایەتییەکی دیار و یاخیبوویەکی کوردیی دژە حکوومەت بوو، لە دەوروبەری چلەکان و پەنجاکانی سەدەی بیستەم. لە گوندی چەمیاڵە لەدایکبووە لە سنووری شارباژێڕ نزیک گوندی نۆڕک، لە خێزانێکی ھەژار و کەم دەرامەت ژیاوە کە بە کشتوکاڵ و ئاژەڵدارییەوە خەریک بوون، بەھۆی مردنی باوکییەوە ئەرکی قورسیی خێزانەکەی لە ئەستۆدا بووە.

بە درێژایی یاخیبوون و ھەڵگەڕانەوەی دژی حکوومەت، خولە پیزە زۆربەی شەڕ و رووبەڕوو بوونەوەکانی لەگەڵ پۆلیسدا بووە. ھەرچەندە ئامارێکی ورد و باوەڕپێکراو بوونی نییە، بەڵام بە گریمانە ١٣٠ پۆلیس و بەکرێگیراوی حکوومەت بە دەستی خولە پیزە و ھاوڕێکانی کوژراون لەگەڵ چەندین دادوەر و کاربەدەستی دیکەی دەوڵەت. خولە پیزە بێجگە لە تایەر و ڕەحیمی برای، ھەمیشە ١٠ بۆ ١٥ چەکداری تری لەگەڵدا بووە لە چالاکی و ڕووبەڕوو بوونەوەکانی، لە ناوچەی سەخت و شاخاوی شارباژێڕ چالاکی دەکرد، بە ناوچەکانی پێنجوێن، بانە، ھەڵەبجە و ھەورامانیشدا گەڕاوە.

 سەرچاوەکان 

پۆل:مردووان
پۆل:یاخیبوونی کوردان لە عێراق
پۆل:کەسایەتییەکانی سلێمانی